Meghívó

**„Ökumenikus imabatyu”**

A hódmezővásárhelyi ökumenikus lelkészközösség szeretettel meghív minden kedves érdeklődőt 2022. május 30-án, hétfőn, 17 órára az unitárius templomba (Hódmezővásárhely, Völgy utca), egy rendkívüli találkozásra.

A hagyományos januári imahetet Hódmezővásárhelyen a pandémia miatt nem tudtuk megrendezni, ennek pótlására május utolsó hétfőjén rendhagyó módon kerül sor.

Ezen a délutánon, az igemeditációk során azt szeretnénk megvizsgálni, mi van a mi batyunkban? Mit tudunk elhozni egy ilyen közösségi alkalomra, és „bedobni” a közösbe? És mit tudunk elvinni saját közösségeinkbe a végén? Kik vagyunk mi vásárhelyiek és hitünk mennyire segít megtartani lelkünket, mindennapi tevékenységünkben hogyan tükröződik a kereszténység. Ebben rövid igemeditációk és a hozzájuk kapcsolódó imádságok, könnyűzenei dalok, és egy imasétány fognak segíteni bennünket.

Az alkalmat szeretetvendégséggel zárjuk az unitárius templom udvarán.

Áldáskívánással az imaalkalom szervezői